Aalborg Stiftstidende, 1840-08-25
Ved Lemvig har Orcanen den 14de-15de ogsaa raset saa stærkt, at man neppe mindes dens Mage. Alt Korn - hedder det i en Meddelelse til Vib. Av. - blev slaaet ned, saa at det seer ud, som om en Tromle var gaaet over Samme. En Lykke var det, at der med Orcanen, fulgte en overordentlig stærk Regn, som tilligemed Blæsten, slog Kornet ileie, og saaledes blev Sæden for det meste siddende i Straaet, men hvor Kornet stod paa høie Steder, og ikke var saa svært, at Regnen og Blæsten kunde slaae det leie, der blev hele Toppen reven af Straaet, og ikke det mindste af Sæden blev tilbage. 10 a 11 Lader ere omstyrtede foruden andre mindre Huse. Dagen efter Orcanen, inddrev under den nordlige Deel af Bovbjerg et Skib med Bunden i Veiret. Det er senere befundet at være ladet med pommerske Bjælker og Planker a. En stor Deel af Skibsfolkenes Toi fandtes ombord, og altsaa er der meget Formodning om, at Skibet er kantret i Stormen og at Folkene have tilsat Livet. Hvor Skibet er fra, vides ikke, da ingen Papirer ere fundne, men det er bygget af Eeg og synes at være næsten nyt. - Senere er modtaget den Efterretning, at man har slaaet Hul paa Skibets Bund, og at Bjergningen er paabegyndt. (Vib. Av. beretter, at Ab. Av. siger, at 30 Huuslængder skulle være omstyttede i Thisted", men da det vel er vort Blad, som her har været meent, maae vi bemærke, at der i dettes Nr. 167 har staaet, at 30 Huuslængder skulle være omstyrtede vest for Thisted, men ikke i Thisted. Denne feilagtige Relation maae vi saaledes bede Vib. Avisens ærede Redacteur at berigtige.) Aalborg, den 25de August. Ved det herværende Toldvæsens Aarvaagenhed ere atter i den sidste Tid en halv Snees Smug-Brændeviinsbrænderier paa Landet, deriblandt flere ikke ubetydelige, blevne confiskerede. Lignende Confiscationer ere ogsaa foretagne ved Toldvæsenet fra Hjørring og Sæby. Man tør saaledes efterhaanden haabe at see dette, for Landboernes Moralitet vistnok ikke mindre end for Kjøbstædbeboernes Næring skadelige, Uvæsen aldeles hævet. Fuldkomnest og sikkrest vilde dette vistnok bevirkes, naar flere større Landbrænderier under tilbørlig Control bevilgedes, og hvorved saaledes ogsaa det efter sin Natur forhadte, men under nærværende Omstændigheder uundgaaelige, Told=Jnqvisitionsvæsen vilde kunne gjøres overflødigt. En naturlig Forudsætning er det imidlertid, at saadanne Bevillinger kun meddeles paa Steder, der ligge i tilbørlig Afstand fra Kjøbstæderne og ved Beliggenhed og Jordernes Beskaffenhed anbefale sig til slig Begunstigelse uden at komme i for nær Collision med Kjøbstadsnæringen. Det er ogsaa at vente, at der ved fremtidig Uddeling af saadanne Bevillinger, meer end der i den sidste Tid altid er skeet, vil blive taget tilbørlig Hensyn til Localiteterne, saa meget mere som man veed, at dette er Kongens udtrykkelige Villie. Et Vidnesbyrd herom har Hs. Majestæt paa sin sidste Reise i Jylland selv givet. Under en Discussion om Brænderi=Anliggendet, hvori Hs. Maj. ved sit Besøg i en jydsk By, med en for alle Tilstedeværende overraskende Sagkundskab, behagede at deeltage, beklagede man sig nemlig for Hs. Majestæt over, at, ved flere til Landbrænderier uddeelte Bevillinger, Kjøbstædernes Jnteresser syntes at være stillede i Skygge, hvortil Hs. Maj. yttrede, at han naturligviis ikke kunde troe, at de vedkommende Autoriteter vilde give Landboen Jnteresser noget Fortrin paa Kjøbstadens Bekostning. Man fremhævede nu nogle Exempler og deriblandt eet, der indeholdt en Tilladelse til Anlæg af et Brænderi paa en Gaard, som laae imellem 3 Kjøbstæder og i betydelig Nærhed af alle 3, hvorpaa Hs. Majestæt, selv overrasket ved dette Tilfælde, yttrede: at det ingenlunde var Regjeringens Mening, at der paa saadanne Steder skulde meddeles Brænderi-Tilladelse, men - tilføiede Hs. Maj. - man er jo i Meget nødt til at gaae efter sin Amtmands Jndstilling! Forhaabentlig vil dette Vink ikke have forfeilet sin Virkning og Kjøbstads=Indvaanerne, som heri ville have erholdt et nyt Beviis paa, hvor magtpaaliggende det er Hs. Majestæt, at høre enhver af sine Undersaatters billige Forestillinger, ville udentvivl heller ikke, naar Anledning paa noget Sted fremtidigt dertil skulde gives, undlade at varetage det Fornødne til at beskjærme Kjøbstads=Næringen med Indgreb, der ligge udenfor Øiemedet med Bevilgelsen af Landbrænderiets - Ved den igaar afholdte Licitation over Opførelsen af en grundmuret Bygning til Damp- og Søbade gjorde Hr. Muurmester Wang det laveste Bud: 1513 Rbd., hvilket strax approberedes. Den bortliciterede Forpligtelse omfatter Muurarbeidsløn med Tillæg af Sand, Kalk, GibsGibsrør, Staaltraad osv., alt Tømmerarbeide og Snedker arbeide med Tillæg af alle Vinduer og Dørre i complet Stand. Derimod have Actionairerne selv at levere Muur og Tagsteen til Bygningen, der, ifølge destipulere de Vilkaar, skal være færdig inden den 1ste Occember dette - J Aarhuus Avisens Uddrag af vor Beretning om Godset Meilgaards Salg staaer den aftraadte Eier, Hr. H. P. Hansen, anført som Consul. Dette beroer imidlertid paa en Feiltagelse. Hr. Hansen har rigtignok tidligere som Kjøbmand i Aalborg ogsaa i endeel Aar beklædt det hollandske Consulat, men erholdt, ved sin Bortflyttelse herfra Byen, Afsted fra denne Post. Da vor Avises Mærke staaer anført ved Aarhuus Avises Beretning, bedes nærværende Berigtigelse tilføiet.